Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije Bosne i Hercegovine“, broj: 34/03 i 65/13), i članova 11. i 12. Zakona o osnivanju JU Centar za socijalni rad Bosansko - podrinjskog kantona Goražde („Službene novine Bosansko - podrinjskog kantona Goražde“, broj: 5/00), a u skladu sa Kriterijima za imenovanje u upravne odbore ustanova socijalne zaštite na području Bosansko – podrinjskog kantona Goražde („Službene novine BPK Goražde“, broj: 2/04 i 8/17), te Zaključkom Vlade BPK Goražde, broj: 03-05-1475/19 od 11.10.2019.godine, Ministarstvo za socijalnu politiku, zdravstvo, raseljena lica i izbjeglice Bosansko- podrinjskog kantona Goražde, objavljuje:

# PONIŠTENJE JAVNOG OGLASA

za izbor i imenovanje predsjednika i članova Upravnog odbora JU Centar za socijalni rad BPK Goražde

Poništava se Javni oglas za izbor i imenovanje predsjednika i članova Upravnog odbora JU Centar za socijalni rad BPK Goražde , objavljen u dnevnim novinama „Oslobođenje“ 23.08.2019.godine, na web. stranici Vlade BPK Goražde [www.bpkg.gov.ba](http://www.bpkg.gov.ba), te u „Službenim novinama FBiH“, broj: 63. od 30.08.2019.godine, i raspisuje:

**PONOVNI JAVNI OGLAS**

**za izbor i imenovanje predsjednika i članova Upravnog odbora** **JU Centar za socijalni rad BPK Goražde**

1. Objavljuje se Ponovni Javni oglas za izbor i imenovanje predsjednika i članova upravnog odbora  **JU Centar za socijalni rad Bosansko - podrinjskog kantona Goražde,** i to na pozicije :

- tri (3) člana – predstavnika osnivača

- dva (2) člana – predstavnika stručnih radnika ustanove

1. Opis pozicije člana upravnog odbora: zajedno sa ostalim članovima i uz konsultacije sa Kantonalnim ministarstvom za socijalnu politiku, zdravstvo, raseljena lica i izbjeglice i osnivačem obavlja poslove u skladu sa Zakonom o osnivanju JU Centar za socijalni rad Bosansko - podrinjskog kantona Goražde, te drugim zakonima i propisima koji uređuju ovu oblast.
2. Pored općih uslova propisanih Zakonom, kandidati moraju ispunjavati slijedeće uslove:

* da imaju završen VII ili VI stepen stručne spreme društvenog smjera,( izuzetno,ukoliko se vrši kandidiranje u UO ustanova socijalne zaštite ispred uposlenika ustanove socijalne zaštite, kandidati mogu imati i završen IV stepen stručne spreme društvenog smjera),
* da imaju najmanje jednu godinu radnog iskustva u poslovima iz struke,
* da imaju stručno znanje iz djelatnosti ustanove socijalne zaštite, te da su upućeni u sadržaj i način njenog rada,
* da nisu direktori ustanova (ovjerena izjava),
* da nemaju privatni-finansijski interes u ustanovi (ovjerena izjava),
* da nisu članovi upravnog odbora u više od jedne ustanove socijalne zaštite.

1. Uz prijavu na Ponovni Javni oglas, kandidati su dužni priložiti slijedeću dokumentaciju (original ili ovjerenu fotokopiju):

* Dokaz o završenoj školskoj spremi,
* Uvjerenje o radnom iskustvu u struci,
* Izvod iz matične knjige rođenih,
* Uvjerenje o državljanstvu,( ne starije od 6 mjeseci),
* Uvjerenje da se protiv lica ne vodi krivični postupak, ne starije od 3 mjeseca ( Općinski i Kantonalni sud).
* Ovjerenu izjavu da kandidati nisu direktori ustanove za čiji se UO kandiduju i da nemaju privatni-finansijski interes u istoj.

Ponovni Javni oglas ostaje otvoren 15 /petnaest/ dana od dana posljednjeg objavljivanja. Ponovni Javni oglas će biti objavljen u „Službenim novinama FBiH“, dnevnom listu „Oslobođenje“, oglasnoj ploči BPK Goražde, te na web stranici Bosansko-podrinjskog kantona Goražde.

Prijave sa traženom dokumentacijom slati na adresu: **Ministarstvo za socijalnu politiku, zdravstvo, raseljena lica i izbjeglice** **Bosansko - podrinjskog kantona Goražde, 1. Slavne Višegradske brigade 2a, Goražde, sa naznakom: “Prijava na Ponovni Javni oglas za izbor i imenovanje predsjednika i članova upravnog odbora JU Centar za socijalni rad Bosansko - podrinjskog kantona Goražde- NE OTVARAJ „.**

U prijavi koja sadrži kraću biografiju, adresu i kontakt telefon, kandidati su dužni naznačiti na koju poziciju se kandiduju i iz kojeg reda predstavnika. Nepotpune i neblagovremene prijave neće se uzimati u razmatranje.

Sve dodatne informacije možete dobiti na službenoj web.stranici Vlade BPK-a Goražde: [www.bpkg.gov.ba](http://www.bpkgo.ba/), Oglasnoj ploči BPK-a Goražde ili direktno na kontakt telefon: 038/228-439.

**Ministarstvo za socijalnu politiku, zdravstvo,**

**raseljena lica i izbjeglice BPK Goražde**